cyanic-selkie/wikianc huggingface dataset:
ధాన్‌దాల్
విద్యుత్తు
12 గంటల పాటు (రోజుకు) గృహావసరాల నిమిత్తం వేసవి (ఏప్రిల్-సెప్టెంబరు) లో విద్యుత్ సరఫరాగ్రామంలో ఉంది. 13 గంటల పాటు (రోజుకు) గృహావసరాల నిమిత్తం చలికాలం (అక్టోబరు-మార్చి) లో విద్యుత్ సరఫరాగ్రామంలో ఉంది. 8 గంటల పాటు (రోజుకు) వ్యవసాయావసరాల నిమిత్తం వేసవి (ఏప్రిల్-సెప్టెంబరు) లో విద్యుత్ సరఫరాగ్రామంలో ఉంది. 10 గంటల పాటు (రోజుకు) వ్యవసాయావసరాల నిమిత్తం చలికాలం (అక్టోబరు-మార్చి) లో విద్యుత్ సరఫరాగ్రామంలో ఉంది. 0 గంటల పాటు (రోజుకు) వ్యవసాయావసరాల నిమిత్తం వేసవి (ఏప్రిల్-సెప్టెంబరు) లో విద్యుత్ సరఫరాగ్రామంలో ఉంది. 0 గంటల పాటు (రోజుకు) వ్యవసాయావసరాల నిమిత్తం చలికాలం (అక్టోబరు-మార్చి) లో విద్యుత్ సరఫరాగ్రామంలో ఉంది. 8 గంటల పాటు (రోజుకు) అందరు వినియోగదారులకూ వేసవి (ఏప్రిల్-సెప్టెంబరు) లో విద్యుత్ సరఫరాగ్రామంలో ఉంది. 10 గంటల పాటు (రోజుకు) అందరు వినియోగదారులకూ చలికాలం (అక్టోబరు-మార్చి) లో విద్యుత్ సరఫరాగ్రామంలో ఉంది.
భూమి వినియోగం
Dhandal (141) ఈ కింది భూమి వినియోగం ఏ ప్రకారం ఉందో చూపిస్తుంది (హెక్టార్లలో) :
నీటిపారుదల సౌకర్యాలు
నీటి పారుదల వనరులు ఇలా ఉన్నాయి (హెక్టార్లలో) :
తయారీ
Dhandal (141) అన్నది ఈ కింది వస్తువులు ఉత్పత్తి చేస్తోంది (ప్రాధాన్యతా క్రమంలో పై నుంచి కిందికి తగ్గుతూ) : Wheat, Rice, Maize
మూలాలు
వర్గం:అమృత్ సర్ జిల్లా గ్రామాలు
కబీర్ సింగ్ దుహా
కబీర్ సింగ్‌‌ దుహా భారతదేశానికి చెందిన సినిమా నటుడు. ఆయన 2015లో తెలుగులో విడుదలైన జిల్ సినిమా ద్వారా సినీరంగంలోకి అడుగుపెట్టాడు.
ఓబులాపురం (గిద్దలూరు)
ఓబులాపురం ప్రకాశం జిల్లా, గిద్దలురు మండలానికి చెందిన రెవెన్యూయేతర గ్రామం.
గ్రామ వివరాలు
ఓబులాపురం గ్రామంలో విలేజ్ సేవ 11.10.2011 లో స్థాపించ బడింది. స్థాపించినవారు. బండి రాజశేఖరరెడ్డి, నాగరత్నమ్మ. సహాయకులు: టి. ప్రభుదాస్ రెడ్డి, యస్. సుబ్బా రెడ్డి, టి. వెంకట రెడ్డి, గ్రామ ప్రజలు.
చింతకొమ్మదిన్నె మండలం
చింతకొమ్మదిన్నె మండలం, ఆంధ్ర ప్రదేశ్ రాష్ట్రములోని వైఎస్ఆర్ జిల్లాకు చెందిన మండలం.
ఊల్లాల ఊల్లాల
ఊల్లాల ఊల్లాల 2020లో విడుదలైన తెలుగు సినిమా. సుఖీభవ మూవీస్ బ్యానర్ పై ఏ. గురురాజ్ నిర్మించిన ఈ సినిమాకు సత్య ప్రకాష్ దర్శకత్వం వహించాడు. నటరాజ్, నూరిన్, అంకిత, మంగ్లీ ప్రధాన పాత్రల్లో నటించిన ఈ సినిమా జనవరి 1న విడుదలైంది.
కథ
సినిమా దర్శకుడిగా మారాలనే కోరిక & డబ్బుపై వ్యామోహం ఉన్న నటరాజ్ (నటరాజ్)‌. అతడిని నూరిన్ (నూరీన్ షెరీఫ్) ప్రేమిస్తూ ఉంటుంది. అయితే అతను మాత్రం ఆమెను పట్టించుకోకుండా ఉన్నట్లే ఉంటాడు. ఈ క్రమంలో నటరాజ్ జీవితంలోకి త్రిష (అంకితా మహారాణా), అతిలోక సుందరి (కాలకేయ ప్రభాకర్) నూరిన్ ఇంట్లో ఉంటాడు. నటరాజ్‌కు పండు అనే పాత్రలో తనను తాను ఊహించుకుంటాడు? త్రిష, పండు అనే పాత్రకు ఉన్న సంబంధం ఏమిటి? వీరంతా ఎందుకు మాయమతుంటారు? అసలు వారంతా మనుషుల్ల ? ఆత్మలా? ఆత్మ రూపంలో ఉన్న మనుషులా? అనేదే మిగతా సినిమా కథ.
మూలాలు
వర్గం:2020 తెలుగు సినిమాలు
మాచర్ల జగన్నాథం గౌడ్
మాచర్ల జగన్నాథం గౌడ్ తెలంగాణ రాష్ట్రానికి చెందిన రాజకీయ నాయకుడు. ఆయన వర్ధన్నపేట శాసనసభ నియోజకవర్గం నుంచి రెండు సార్లు ఎమ్మెల్యేగా గెలుపొందాడు. మాచర్ల జగన్నాథం గౌడ్ గారు మాజీ శాసనసభ్యులు ఉమ్మడి ఏపీ గీత పారిశ్రామిక సహకార సంస్థ మొట్టమొదటి  చైర్మన్‌.
రాజకీయం
మాచర్ల జగన్నాథం గౌడ్ స్వాతంత్రం రాకముందు నిజాం నవాబుకి వ్యతిరేకంగా పోరాటం చేసి జైలు జీవితం గడిపిన వ్యక్తి. స్వతంత్రం వచ్చిన తర్వాత కాంగ్రెస్ పార్టీలో జాయిన్ అయి సామాన్య కార్యకర్త నుండి శాసనసభ్యుడిగా ఆంధ్రప్రదేశ్ కల్లుగీత సహకార సంస్థ అధ్యక్షులుగా ఎన్నికైన మొట్టమొదట వ్యక్తి.
మాచర్ల జగన్నాథం గౌడ్‌ 1978లో వర్ధన్నపేట నియోజకవర్గం నుండి జనతా పార్టీ అభ్యర్థిగా పోటీచేసి కాంగ్రెస్ అభ్యర్థి పురుషోత్తంరావు తక్కళ్లపల్లి పై 20118 ఓట్ల మెజారిటీతో శాసనసభ్యుడిగా తొలిసారి ఎన్నికయ్యాడు. 1983లో కాంగ్రెస్ అభ్యర్థిగా పోటీచేసి బిజెపి అభ్యర్థి వన్నాల శ్రీరాములు పై 20960 ఓట్ల ఆధిక్యంతో గెలిచి రెండవసారి ఎమ్మెల్యేగా అసెంబ్లీలో అడుగుపెట్టాడు.
మరణం
జగన్నాథం గౌడ్ అనారోగ్యంతో హైదరాబాద్‌లో చికిత్స పొందుతూ 2021, ఏప్రిల్ 30న మరణించాడు.
మూలాలు
వర్గం:వరంగల్లు గ్రామీణ జిల్లా వ్యక్తులు వర్గం:వరంగల్ గ్రామీణ జిల్లా నుండి ఎన్నికైన శాసన సభ్యులు వర్గం:వరంగల్లు గ్రామీణ జిల్లా నుండి ఎన్నికైన ఆంధ్రప్రదేశ్ శాసన సభ్యులు వర్గం:వరంగల్లు గ్రామీణ జిల్లా రాజకీయ నాయకులు వర్గం:భారత జాతీయ కాంగ్రెస్ నాయకులు వర్గం:2021 మరణాలు
రాజుల గుమడ
రాజులగుమడ శ్రీకాకుళం జిల్లా, వంగర మండలం లోని గ్రామం. ఇది మండల కేంద్రమైన వంగర నుండి 16 కి. మీ. దూరం లోను, సమీప పట్టణమైన రాజాం నుండి 45 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 419 ఇళ్లతో, 1615 జనాభాతో 623 హెక్టార్లలో విస్తరించి ఉంది. గ్రామంలో మగవారి సంఖ్య 792, ఆడవారి సంఖ్య 823. షెడ్యూల్డ్ కులాల సంఖ్య 297 కాగా షెడ్యూల్డ్ తెగల సంఖ్య 54. గ్రామం యొక్క జనగణన లొకేషన్ కోడ్ 580780 .పిన్ కోడ్: 532461.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాలలు రెండు, ప్రభుత్వ ప్రాథమికోన్నత పాఠశాల ఒకటి ఉన్నాయి. బాలబడి వంగరలోను, మాధ్యమిక పాఠశాల J.K.గుమద|J.K.గుమదలోనూ ఉన్నాయి. సమీప జూనియర్ కళాశాల మద్దువలసలోను, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల‌లు రాజాంలోనూ ఉన్నాయి. సమీప వైద్య కళాశాల శ్రీకాకుళంలోను, మేనేజిమెంటు కళాశాల, పాలీటెక్నిక్‌లు రాజాంలోనూ ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం, దివ్యాంగుల ప్రత్యేక పాఠశాల రాజాంలో ఉన్నాయి.
ప్రభుత్వ వైద్య సౌకర్యం
రాజులగుమదలో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఇద్దరు పారామెడికల్ సిబ్బంది ఉన్నారు. సంచార వైద్య శాల గ్రామం నుండి 5 కి.మీ. లోపు దూరంలో ఉంది. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, పశు వైద్యశాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
తాగు నీరు
బావుల నీరు గ్రామంలో అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. కాలువ/వాగు/నది ద్వారా, చెరువు ద్వారా కూడా గ్రామానికి తాగునీరు లభిస్తుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
రాజులగుమదలో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి. సమీప గ్రామాల నుండి ఆటో సౌకర్యం ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రభుత్వ రవాణా సంస్థ బస్సు సౌకర్యం గ్రామానికి 5 కి.మీ. లోపు దూరంలో ఉంది. ప్రైవేటు బస్సు సౌకర్యం గ్రామానికి 5 నుండి 10 కి.మీ. దూరంలో ఉంది. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది. జిల్లా రహదారి గ్రామం గుండా పోతోంది. జాతీయ రహదారి, రాష్ట్ర రహదారి, ప్రధాన జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 10 కి.మీ.కి పైబడిన దూరంలో ఉన్నాయి. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 8 గంటల పాటు వ్యవసాయానికి, 12 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
రాజులగుమడలో భూ వినియోగం కింది విధంగా ఉంది:
నీటిపారుదల సౌకర్యాలు
రాజులగుమడలో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
రాజులగుమదలో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
వరి
కాగితం
thumb|300px|కాగితపు దొంతు. కాగితం (ఫ్రెంచ్, జర్మన్ Papier; స్పానిష్, పోర్చుగీస్ Papel; ఆంగ్లం Paper; ఇటాలియన్ Carta) ఒక బహుళ ఉపయోగకరమైన పలుచని వస్తువు. ఇవి ముఖ్యంగా వ్రాయడానికి, ముద్రించడానికి, పాకింగ్ కోసం వాడతారు. ఇవి ప్రకృతిలో మొక్కలనుండి లభించే సెల్యులోజ్ లేదా కణోజు పోగులతో తయారుచేయబడుతుంది. వీటిలో వెదురు అన్నింటికన్నా ముఖ్యమైనది. పత్తి, నార లైనిన్, జనపనార, వరి వంటి కూడా ఉపయోగిస్తారు.
చరిత్ర
క్రీ.పూ. 3500 సంవత్సరం ప్రాంతంలో పురాతన ప్రపంచంలో రాయడం కోసం వాడబడిన వస్తువు "పేపిరస్" అనే పదం నుండి "పేపర్" వచ్చింది. ప్రాచీన ఈజిప్టులోని ప్రజలు రాయడానికి ఒక కాడ నుండి ఈ పేపిరస్ తయారుచేయబడేది. దృఢత్వానికీ, ఎడారిలోని పొడిగాలికీ అనువైన పేపిరస్ పైన నమోదైన పాత రికార్డులు యింకా లభిస్తున్నాయి. వాటి వల్ల మనం గత నాగరికతల గురించి చక్కగా తెలుసుకోగలుగుతున్నాము. పురాతన కాలంలో గొర్రె లేక మేక తోలునుండి తయారుచేసిన తోలు కాగితం కూడా రాయడానికి ఉపకరించేది. తోలు కాగితంగానీ రాసే పేపరస్‌గానీ ఖరీదైనవి. చాలా తరచుగా తక్కువ ఖరీదైన చిన్న మైనపు పలకలకు అవి భర్తీ చేయవడ్డాయి. చాలాసార్లు శుభ్రంగా గీకివేసి మళ్ళీ రాతకు వాడుకునేలాగ జంతువుల తోళ్ళు ఉపకరించాయి. హాన్ వంశపు రాజులు సాహితీ, మత, సాంకేతిక విజ్ఞాన శాస్త్రాలు వికసించడానికి ప్రోత్సహించారు. పరిపాలన ప్రయోజనాల కోసం కవిలెల్ని (రికార్డులను) అట్టే పెట్టుకోవడం అవసరమనిపించింది. ఆ కాలం ప్రమాణపత్రాలు పొడుగైన సన్నని కర్రముక్కలపైన, పట్టుగుడ్డ ముక్కలపైన లిఖించబడేవి. కాగితం చైనాలో సా.శ. 105లో కనుగొనబడింది. హూటై చక్రవర్తి వద్ద ఉద్యోగి అయిన చై లున్ దీనిని కనిపెట్టాడు. మల్బెరీ చెట్టు ఆకులు, ఇతర పీచులు, చేపల్ని పట్టే చిరిగిపోయిన వలలు, పాత గుడ్డ పీలికలు, జనపనార చెత్తలతో యితను ఒక కాగితాన్ని తయారుచేశాడు. పట్టుగుడ్డ మీదకంటే అలా చేయబడ్డ కాగితం పైన రాయడం చాలా సులువైంది. తక్కువ ఖర్చుతో ఏ కష్టమూ లేకుండా అది తయారైంది కూడా. అతి ప్రాచీనమైన చైనా కాగితంలో కనబడే ముక్కలు ముతకగా, దళసరిగా నేడు అనిపిస్తాయి.
కాగితం నిర్మాణం స్పెయిన్‌లో 12వ శతాబ్దంలో ప్రారంభమైంది. ఆ దేశంలో మూర్ అనే ముస్లిం దేశ ద్రిమ్మరులు కాగితం మిల్లులను నెలకొల్పారు. 13వ శతాబ్దంలో ఉత్తర భాగంలో పేపర్ నిర్మాణ యంత్రాంగశాలలు ఇటలీలో స్థాపించబడ్డాయి. 14వ శతాబ్దంలో ఫ్రాన్స్, జర్మనీలో కూడా ఈ యంత్రాంగాలు బయలుదేరాయి. ఐరోపాలో చాలా దేశాల్లో రాయడానికి కాగితం విరివిగా వాడబడింది. శతాబ్దాలు గడిచేటప్పటికి కాగితం నిర్మాణంలో వివిధ ప్రక్రియలు చాలా యాంత్రికమయ్యాయి. కాని దాని మౌలిక ప్రక్రియ మాత్రం మారలేదు. తడి పీచు, కర్ర, గుడ్డ పీలికలు మొదలైనవి మెత్తటి ముద్ద చేయబడి తరువాత పీచురేకుగా తయారవుతుంది. అది బాగా ఒత్తబడి దానిలో నీటిని వెలువరించాక దానిని ఆరబెట్టి వివిధ రసాయనిక పదార్ధాలతో అది వ్యవహరించబడ్డాక ఏ రకం కాగితం కావాలో దానికి అవసరమైనట్లు విభిన్న ప్రక్రియలలో అది పంపబడుతుంది. ఈ పీచుకు కర్ర ముఖ్యాధారమైనా, అత్యధికమైన గట్టితనానికీ, మన్నికకు స్థిరతకు గుడ్డ పీలికల నార యింకా ఉపకరిస్తోంది. గడ్డి, చెరుకుపిప్పి, వెదురు, జనపనార, గోగునార కూడా దీని వాడుకలో ఉన్నాయి. 1450లో ముద్రణా యంత్రం కనుగొనబడినప్పటి నుండి కాగితం యొక్క ఆవశ్యకత చాలా పెరిగింది. మొట్టమొదటి విజయవంతమైన కాగిత యంత్రశాల ఇంగ్లాండులో 1859లోనూ, అమెరికాలో 1690లోనూ ఫిలడెల్ఫియాకు చెందిన విలియం రిటెన్ హౌస్ చేత నెలకొల్పబడ్డాయి.
నికొలస్ లూయీ రాబర్ట్ అనే ఫ్రెంచ్ ఆవిష్కర్త 1798లో మొట్టమొదటి కాగిత నిర్మాణ యంత్రాన్ని నిర్మించాడు. దీనిని కనుగొనడానికి ముందు కాగితాన్ని చేతితో తయారుచేసేవారు. రాబర్ట్ పనిని ఫ్రెంచ్ ప్రభుత్వం గుర్తించి అతనికి ప్రత్యేక హక్కును ఇచ్చింది. హెన్రీ, సీలీ ఫౌర్డ్రినియర్ సోదరులు ఇంగ్లాండులో 1803లో దీన్ని మెరుగుపరిచారు. 1875 నాటికి ఫొటో మలచబడే కొత్త ప్రక్రియలో యంత్రం చేత పూతపూయబడిన కాగితం అర్థ స్థాయిలలో వాడబడింది. నేడు ఫౌర్డ్రినెర్ యంత్రంలో దాదాపు కాగితమంతా తయారవుతుంది. కాగితం, గుజ్జు, కాగిత వస్తువులను తయారుచేసే ప్రముఖ దేశాలు కెనడా, రష్యా, అమెరికా, స్కాండినేవియా దేశాలు. ఇండియాలో కర్రకు కొరత ఉండడం వలన పచ్చగడ్డి, వ్యర్ధమైన కాగితం, తాళ్ళు, బియ్యం ఊక, ఎండుగడ్డి, గుడ్డ పీలికలు యింకా యితర వ్యవసాయక వ్యర్ధ పదార్ధాలతో కాగితం తయారవుతోంది. మన దేశంలోని అనేక కాగిత యంత్రాగారాలు కాగితపు గుజ్జుని దిగుమతి చేసుకుని, కాగితాన్ని తయారుచేస్తాయి.
కాగితం తయారీ
కాగితం తయారీకి ముడిపదార్ధాలు సెల్యులోజ్, పీచు, నార, వాడతారు.
మూలాలు
వర్గం:గృహోపకరణాలు వర్గం:పుస్తకము వర్గం:కార్యాలయ సామాగ్రి
సౌమ్య గుగులోత్
గుగులోత్‌ సౌమ్య తెలంగాణ రాష్ట్రానికి చెందిన భారత ఫుట్‌బాల్‌ క్రీడాకారిణి. ఆమె 2022లో మహిళా దినోత్సవం సందర్భంగా తెలంగాణ ప్రభుత్వం తెలంగాణ విశిష్ట మహిళ పురస్కారంకు ఎంపికైంది. thumb|తెలంగాణ ప్రభుత్వం నుండి తెలంగాణ విశిష్ట మహిళ పురస్కారం అందుకుంటున్న సౌమ్య
జననం, విద్యాభాస్యం
సౌమ్య 2001 జూలై 18న తెలంగాణ రాష్ట్రం, నిజామాబాద్‌ జిల్లా, రేంజల్ మండలం, కిసాన్‌నగర్‌ తండా లో గుగులోత్‌ గోపి, ధనలక్ష్మి దంపతులకు మూడో సంతానంగా జన్మించింది. ఆమెకు ఇద్దరు అక్కలు, తమ్ముడు ఉన్నారు. సౌమ్య నిజామాబాద్‌ కేర్‌ డిగ్రీ కళాశాలలో డిగ్రీ పూర్తి చేసింది.
క్రీడా జీవితం
సౌమ్య పాఠశాల దశలో జరిగిన పోటీల్లో పరుగుపందెంలో అద్భుత ప్రతిభ కనబరిచి ఏడో తరగతిలో ఉండగానే జిల్లా అధికారుల దృష్టిని ఆకర్షించింది. ఆమె 400 మీ., 800 మీ. పరుగులో అద్భుతంగా రాణించన సౌమ్య ప్రతిభను గుర్తించిన నాగరాజు కోచ్ అవతారమెత్తి ప్రత్యేకంగా అకాడమీ ఏర్పాటు చేసి శిక్షణ ప్రారంభించాడు. సౌమ్య ఆడపిల్ల కావడంతో మొదట తల్లిదండ్రులు ఆమెకు ఫుట్‌బాల్ కోచింగ్ ఇవ్వడానికి ఒప్పుకోలేదు. నాగరాజు ఆమె తల్లితండ్రికి నచ్చజెప్పడంతో అంగీకరించారు. సౌమ్య 2013 నుంచి ఆమె ఫుట్‌బాల్ సాధన చేస్తూ తెలంగాణ రాష్ట్ర అండర్ 14, 15, 16 జట్లకు సౌమ్య ప్రాతినిధ్యం వహించి, అంచెలంచెలుగా ఎదిగి జాతీయ జట్టులో స్థానం సంపాదించింది.
ఆమె నేపాల్‌లో జరిగిన అండర్‌ 14 ఫుట్‌బాల్‌ పోటీల్లో భారత జట్టు తరఫున తొలిసారిగా ఆడిన సౌమ్య తరువాత చైనాలో అండర్‌ 16, మయన్మార్లో అండర్‌ 19 పోటీల్లో ప్రతినిధ్యం వహించి అనంతరం దక్షిణాఫ్రికాలో 2019లో జరిగిన అండర్‌ 17 పోటీల్లో భారత జట్టు కెప్టెన్‌గా వ్యవహరించింది. సౌమ్యా అనంతరం ఫిఫా ర్యాంకింగ్ కోసం ఉజ్బెకిస్థాన్​తో జరిగిన అంతర్జాతీయ మ్యాచ్​లో, బ్రెజిల్‌లో జరిగిన నాలుగు దేశాల ఫుట్‌బాల్ టోర్నమెంట్‌కు భారత్ మహిళా ఫుట్​బాల్​ జట్టు తరపున ప్రాతినిధ్యం వహించింది.
మూలాలు
వర్గం:పురస్కార గ్రహీతలు వర్గం:విశిష్ట మహిళా పురస్కార గ్రహీతలు
చిట్వేలు మండలం
చిట్వేలు మండలం, ఆంధ్ర ప్రదేశ్ రాష్ట్రములోని అన్నమయ్య జిల్లాకు చెందిన మండలం.
చికాగో విశ్వవిద్యాలయం
alt=University of Chicago|thumb|చికాగో విశ్వవిద్యాలయం చికాగో విశ్వవిద్యాలయం (University of Chicago - యూనివర్శిటీ ఆఫ్ చికాగో) అనేది చికాగో, ఇల్లినాయిస్, అమెరికాలో ఉన్న ఒక ప్రైవేట్ పరిశోధనా విశ్వవిద్యాలయం. ఇది అనేక ర్యాంకింగ్స్, చర్యలతో టాప్ టెన్ స్థానాలతో, ఉన్నత విద్యకు ప్రపంచ ప్రఖ్యాత, అత్యంత ప్రభావవంతమైన విద్యాసంస్థల్లో ఒకటి.
మూలాలు
వర్గం:విశ్వవిద్యాలయాలు వర్గం:అమెరికా లోని విశ్వవిద్యాలయాలు
పోడు వ్యవసాయం
alt=Sorghum.jpg|thumb|జొన్నలు ఆదివాసులు అడవిని కొట్టేసి జొన్నలు, సజ్జలు లాంటి చిరు ధాన్యాలూ, యితర కూరగాయలూ పండిస్తారు. ఇవే వారి ప్రధాన జీవనాధారం. నాగలిని ఏమాత్రం ఉపయోగించకుండా కేవలం వొక చిన్న గొడ్డలి సహాయంతో అడవిని కొట్టి సాగుచేసే ఈ పద్ధతిని ఆంధ్రప్రదేశ్లో పోడు అంటారు. అదే మధ్య ప్రదేశ్‌లో నయితే "బేవార్" (Bewar) లేదా " పెండా" (Penda) అనీ, ఈశాన్య భారతంలో "ఝం" (jhum) అనీ అంటారు.
కాని వీటన్నింటి మధ్యా కొద్దిపాటి వ్యత్యాసాలున్నాయి. నాగా ,నిషి లేదా కొండ మరియ తెగల ఆదివాసులు వొక పార (Hoe) సహాయంతో కొండ ప్రాంతాలను చదును చేసి సాగు చేస్తుంటారు. అదే సమయంలో గోదావరీ ప్రాంతంలోని కొండ రెడ్లు మాత్రం అడవిని కొట్టేసి, చదును చేసి, చిన్న కర్ర సహాయంతో రంధ్రాలు చేసి జొన్నలు, సజ్జలు లాంటి చిరు ధాన్యాలను చల్లుతారు. మొత్తం ఆసియాఖండంలోనే యింత మోటు (Crude) పద్ధతుల్లో సాగు చేసే తెగ మరొకటి ఉండదు.
వర్గం: తెగలు వర్గం:గిరిజనులు వర్గం:వ్యవసాయం
అశోక్ కుమార్ (నటుడు)
అశోక్ కుమార్ ఒక ప్రముఖ నటుడు. పలు టీవీ కార్యక్రమాల్లో, సినిమాల్లో సహాయ నటుడిగా, హాస్యనటుడిగా రాణించాడు. ప్రజలు వీక్షించడానికి కేవలం దూరదర్శన్ చానల్ ఒక్కటే ఉన్నప్పటి రోజుల నుంచి టీవీ కార్యక్రమాల్లో నటిస్తూ ఉన్నాడు.
వ్యక్తిగత జీవితం
అశోక్ కుమార్ కు చిన్నప్పటి నుంచే నాటకాల్లో పాల్గొన్న అనుభవం ఉంది. న్యాయవిద్యనభ్యసించి న్యాయవాదిగా ప్రాక్టీసు మొదలుపెట్టినా నటన మాత్రం ఆపలేదు. దూరదర్శన్ చానల్ ఒక్కటే ఉన్నప్పటి రోజుల నుంచి టీవీ కార్యక్రమాల్లో నటిస్తూ ఉన్నాడు. అశోక్ కుమార్ కు ఒక కూతురు కుమారుడు ఉన్నారు. కూతురు వివాహం చేశారు, కుమారుడు సినిమాలలో నటన వృత్తిగా కొనసాగిస్తున్నాడు.
కెరీర్
టీవీలో ఆయన తెనాలి రామకృష్ణుడి మీద చేసిన కార్యక్రమాలతో ఆయనకు టీవీ నటుడిగా మంచి గుర్తింపు వచ్చింది. అందులో తెనాలి రామకృష్ణుడిగా నటించాడు. ఇంకా భోజరాజు కథలు, భట్టి విక్రమార్క లాంటి ధారావాహికల్లో నటించాడు. బాపు దర్శకత్వం వహించిన శ్రీ భాగవతం ధారావాహికలో నారదుడిగా నటించాడు. కెరీర్ మొదట్లో కొన్ని సినిమాల్లో హీరోగా నటించాడు కానీ అవి పెద్దగా విజయవంతం కాలేదు. తరువాత టీవీ మీద ఎక్కువ దృష్టి కేంద్రీకరించి సినిమాల్లో కేవలం సహాయ పాత్రలకు పరిమితం అయ్యాడు.
సూత్రధారులు సినిమాలో సీనియర్ నటి కె. ఆర్. విజయ భర్తగా సహాయ పాత్రలో నటించాడు. అలాగే వెంగమాంబ జీవిత చరిత్రలో వెంగమాంబను వ్యతిరేకించే దీక్షితులు అనే ఒక నెగటివ్ పాత్రలో నటించాడు. ప్రముఖ దర్శకుడు జంధ్యాలతో ఆయనకు మంచి పరిచయం ఉండటం వల్ల ఆయన దర్శకత్వం వహించిన అనేక దూరదర్శన్ లఘుచిత్రాల్లో నటించాడు. అంతే కాక చూపులు కలిసిన శుభవేళ, జయమ్ము నిశ్చయమ్మురా, వివాహ భోజనంబు, అహ నా పెళ్ళంట, పెళ్ళి పుస్తకం లాంటి సినిమాల్లో చిన్న చిన్న పాత్రలలో కనిపిస్తాడు. alt=Brahmalokam To Yamalokam Via Bhulokam Movie Poster.jpg|thumb|[[బ్రహ్మలోకం టు యమలోకం వయా భూలోకం (2010) ముఖచిత్రం ]]
బయటి లింకులు
వర్గం:తెలుగు సినిమా నటులు వర్గం:తెలుగు సినిమా హాస్యనటులు
విసనకర్ర
వేసవికాలంలో సామాన్యుల ఫంకాగా విసనకర్రను చెప్పవచ్చు. సామాన్యులకు అందుబాటు ధరల్లో చౌకగా దొరుకుతూ చల్లనిగాలినిచ్చే సాధనం విసనకర్ర.
తయారీ
చిన్నగా ఉన్న పచ్చి తాటాకు అంచులను గుండ్రంగా కత్తిరించి మూడవ బాగాన్ని తొలగిస్తారు, దానికి అంచులప్రక్కగా పచ్చి ఈనెను ఆధారంగా అల్లుతారు. తరువాత అంచుకు చిన్న గుడ్డను రెండువైపులా వచ్చేలా సూదితో కుడుతారు. క్రింద కల తాతాకు కాడను చేతికి అనువుగా ఉండేలా కత్తిరిస్తారు.విసనకర్రలను కేవలం తాటాకులే కాక వివిధ రకాలుగా చేస్తారు. వెదురు బద్దలు, వట్టి వేరు మొదలైన ఇతర పలుచని పదార్ధాలను కూడా ఉపయోగిస్తారు.
మూలాలు
వర్గం:గృహోపకరణాలు
వృషభరాశి
వృషభం అనగా ఎద్దు. వృషభం అనునది రాశి చక్రంలో రెండవ రాశి.. కృత్తికా నక్షత్రంలోని మూడు పాదాలు, రోహిణీ నక్షత్రంలోని నాలుగు పాదాలు, మృగశిరా నక్షత్రంలోని రెండు పాదాలు కలిసి వృషభరాశిగా వ్యవహరిస్తారు. వృషభరాశికి అధిపతి శుక్రుడు. ఇది ఆంగ్ల మాసంలో మే మాసం సగము నుండి జూన్ మాసం సగము భాగం వరకు ఉంటుంది. వృషభ రాశి గురించి మరింత సమాచారం కోసం https://dasamiastro.com/taurus-in-telugu/ ఈ లింక్ ని క్లిక్ చేసి చూడగలరు.
వృషభరాశి వారి గుణగణాలు
వృషభరాశి వారికి మధ్య వయసు నుండి జీవితము యోగవంతముగా ఉటుంది. ఇతరుల మాటలను లక్ష్య పెట్టరు. శ్రమ పడవలసిన వలసిన సమయములో శ్రమ పడని కారణముగా ఇబ్బమ్దులను ఎదుర్కొంటారు. అందరి మాటలను విని తుదకు తాము అనుకున్నదే చేస్తారు. భాగస్వాములు, మిత్రులు ధైర్యవంతులు, ప్రతిభావంతులు ఉండరు. తాత ముత్తాతలు ప్రతిష్ఠ కల వారుగా ఉంటారు. కుటుంబ ప్రతిష్ఠ విరికి అధికముగా ఉంటుంది. విలునామాలు లాభిస్తాయి. వంసపారపర ఆస్తులు అభివృద్ధి ప్రారంభములో కుంటువడుతుంది. వీరికి వంశ పారంపర్యంగా లభించే అస్తులకన్నా ప్రచారము అధికముగా ఉంటుంది. కచ్చితంగా వ్యవహరిస్తారు. వ్యాపార విస్తరణలో భార్య వైపు బంధువుల సహకారము లభిస్తుంది. లెక్కల విషయములో ఎవరికీ మినహాయింపులు ఉండవు. కూతురు విషయములో కొంత వెసులుబాటు ఉంటుంది. కళా సంబంధిత వృత్తి వ్యాపారాలు లాభిస్తాయి. కష్టాలు భయపెట్టినా కిందకు పడదోయవు. అదృష్టానికి దగ్గరగా జీవితము నడుస్తుంది. మీ ప్రతి విజయానికి వేరొకరిని కారణంగా ప్రజలు భావిస్తారు. సన్నిహితులు సహితము విమర్శిస్తారు. మంచి సలహాదారులుగా రాణిస్తారు. కొన్ని విషయాలలో వీరి సలహాలను పొందిన వారు వీరిని సర్వస్వముగా భావిస్తారు. విలాసవంతమైన జీవితము గడుపుతారు. ప్రారంభ జీవితానికి తరువాత జీవితానికి సంబంధము ఉండదు. వివాహానంతర జీవితము బాగుంటుంది. సహచరులు, బంధువులు వీరిని అదుపులో ఉంచ లేరు. ఒక్క జ్యేష్ట కుమార్తె విషయములో మాత్రమే మినహాయింపు ఉంటుంది. ఆధ్యాత్మిక విషయాలు సేవా కార్యక్రమాలు జీవితములో ప్రధాన పాత్ర వహిస్తాయి. వీరి స్వంత మనుషులె విరి విషయాలను భయత పెట్టనంత వరకు విరికి ఇబ్బందులు ఎదురు కావు. మాట సహాయము చేసి ఇబ్బందులను విమర్శలను ఎదుర్కొంటారు. వీరికి శని దశ యోగిస్తుంది.
వనరులు
వర్గం:జ్యోతిష శాస్త్రం
పాండియరాజన్
పాండియరాజన్ భారతదేశానికి చెందిన సినిమా నటుడు, దర్శకుడు. ఆయన తమిళ సినిమాల్లో హాస్య ప్రధాన పాత్రలు పోషించి ప్రస్తుతం సహాయ పాత్రల్లో నటిస్తున్నాడు.
జీవితం
పాండియరాజన్ చెన్నైలోని సైదాపేటలో మధ్యతరగతి కుటుంబంలో జన్మించాడు. ఆయనకి మహేశ్వరి & గీత ఇద్దరు సోదరీమణులు ఉన్నారు. పాండియరాజన్ దర్శకుడు, నిర్మాత, కవి అవినాసి మణి కుమార్తె వాసుకిని 1986లో వివాహం చేసుకున్నాడు. వీరికి ముగ్గురు కుమారులు పృథ్వీ రాజన్, పల్లవ రాజన్, ప్రేమ్ రాజన్ ఉన్నారు.
బయటి లింకులు
వర్గం:తమిళ సినిమా నటులు వర్గం:తమిళ సినిమా దర్శకులు వర్గం:తమిళ సినిమా సంగీత దర్శకులు
రోషిణి ప్రకాష్
జననం - విద్యాభ్యాసం
రోషిణి 1993, సెప్టెంబరు 23న కర్ణాటకలోని మైసూర్ లో జన్మించింది. ఈమె తండ్రి ప్రకాష్ వ్యాపారస్తుడు. మైసూర్‌లోని శ్రీ జయచామరాజేంద్ర ఇంజనీరింగ్ కళాశాలలో ఇంజనీరింగ్ పూర్తిచేసింది.
సినిమారంగం
మోడల్‌గా తన కెరీర్‌ను ప్రారంభించిన రోషిణి 2016లో ఫెమినా మిస్ ఇండియా సౌత్ పోటీలో ఫైనల్‌కు చేరింది. రోషిణి తొలిచిత్రం సప్తగిరి ఎక్స్‌ప్రెస్ (2016). ఆ తరువాత టైగర్ గల్లి (2017), ఎమాలి (2018), కవలుదారి (2019) వంటి చిత్రాలలో నటించింది.
ఇతర లంకెలు
వర్గం:1993 జననాలు వర్గం:మైసూరు నుండి వచ్చిన ప్రజలు వర్గం:కర్ణాటక మహిళలు వర్గం:తెలుగు సినిమా నటీమణులు వర్గం:కన్నడ సినిమా నటీమణులు వర్గం:తమిళ సినిమా నటీమణులు
వాకాటి నారాయణ రెడ్డి
వాకాటి నారాయణ రెడ్డి ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన ప్రస్తుతం నెల్లూరు జిల్లా నుండి స్థానిక సంస్థల కోటాలో ఎమ్మెల్సీగా ప్రాతినిధ్యం వహించాడు.
రాజకీయ జీవితం
వాకాటి నారాయణ రెడ్డి కాంగ్రెస్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2011లో జరిగిన ఆంధ్రప్రదేశ్ శాసనమండలి ఎన్నికల్లో నెల్లూరు జిల్లా నుండి స్థానిక సంస్థల కోటాలో కాంగ్రెస్ తరపున ఎమ్మెల్సీగా ఎన్నికయ్యాడు. ఆయన అనంతరం ఆంధ్రప్రదేశ్ రాష్ట్ర విభజన అనంతరం తెలుగుదేశం పార్టీలో చేరాడు. వాకాటి నారాయణ రెడ్డి 2017లో రెండోసారి టీడీపీ తరపున ఎమ్మెల్సీగా ఎన్నికయ్యాడు. ఆయన అనంతరం భారతీయ జనతా పార్టీలో చేరి తిరిగి 2021లో తెలుగుదేశం పార్టీలో చేరాడు.
మూలాలు
వర్గం:తెలుగుదేశం పార్టీ రాజకీయ నాయకులు వర్గం:1962 జననాలు వర్గం:ఆంధ్రప్రదేశ్ శాసనమండలి సభ్యులు
భట్టిప్రోలు రైల్వే స్టేషను
భట్టిప్రోలు రైల్వే స్టేషను  (స్టేషన్ కోడ్: BQU) ఆంధ్రప్రదేశ్ లోని బాపట్ల జిల్లా లోని భట్టిప్రోలు లో ఒక భారతీయ రైల్వే స్టేషను. భట్టిప్రోలు రైల్వే స్టేషను దక్షిణ మధ్య రైల్వే జోన్, గుంటూరు రైల్వే డివిజను కింద పనిచేస్తుంది. ఇది భారతీయ రైల్వేలు లో డి  క్యాటగిరి రైల్వే స్టేషను. ఇది తెనాలి–రేపల్లె రైలు మార్గము లో ఉంది, రైలు అనుసంధానాన్ని భట్టిప్రోలుకు అందిస్తుంది.
చరిత్ర
1893 నుండి 1896 సం.ల మధ్య కాలంలో సమయంలో, ఈస్ట్ కోస్ట్ స్టేట్ రైల్వే 1,287 కి.మీ. (800 మైళ్ళు), విజయవాడ నుండి కటక్ వరకు నిర్మించిన మార్గము, అదే కాలంలో ట్రాఫిక్ మొదలైనది. ఈస్ట్ కోస్ట్ స్టేట్ రైల్వే యొక్క దక్షిణ భాగం (వాల్తేరు నుండి విజయవాడ వరకు) 1901 సం.లో మద్రాస్ రైల్వే వారు హస్తగతం చేసుకున్నారు.
బయటి లింకులు
వర్గం:బాపట్ల జిల్లా రైల్వే స్టేషన్లు వర్గం:గుంటూరు రైల్వే డివిజను స్టేషన్లు వర్గం:భారతదేశపు రైల్వే స్టేషన్లు వర్గం:దక్షిణ మధ్య రైల్వే స్టేషన్లు
సైకిల్ పంపు
thumb|right|250px|సైకిల్ పంపు సామాన్య మానవుని సౌకర్యవంతమైన వాహనం సైకిల్. సైకిల్ ఉన్న ప్రతివారూ తప్పక ఉపయోగించు సాధనం గాలి కొట్టే పంపు. సైకిల్ పంపు, సైకిల్ చక్రాల ట్యూబులలో గాలిని నింపడానికి పనికివచ్చే ఒక విధమైన positive-displacement పంపు.
అత్యంత సాధారణంగా వాడే సైకిల్ పంపు చేతితో కదుపబడే పిస్టన్ ద్వారా పని చేస్తుంది. హాండిల్ పట్టుకొని పిస్టన్‌ను పైకి లాగినపుడు "ఏకపక్ష కవాటం" (one-way valve) ద్వారా బయటి గాలి పంపు గొట్టం లోకి ప్రవేశిస్తుంది. మళ్ళీ పిస్టన్‌ను క్రిందికి నొక్కినపుడు ఏకపక్ష కవాటం గొట్టంలోని గాలిని బయటకు పోనియ్యదు. ట్యూబ్‌కు అమర్చిన వాల్వు ద్వారా సైకిల్ చక్రం ట్యూబులోకి ప్రవేశిస్తుంది. కాలితో నొక్కే పంపులలో (floor pumps లేదా track pumps) టైరు లోపల గాలి వత్తిడిని చూపే ఒక కొలమానం (pressure gauge) ఉంటుంది.
చేతి లేదా కాలి పంపులే కాకుండా పెట్రోల్ స్టేషనులలో కారుల ట్యూబులకు గాలి కొట్టడానికి వాడే కంప్రెసర్ పంపుల ద్వారా కూడా సైకిల్ ట్యూబులోకి గాలి ఎక్కిస్తుంటారు. కాని ఇలా చేసే టపుడు టైరు బరస్ట్ అవ్వకుండఅ జాగ్రత్త పడాలి.
స్టాండు పంపు
దీనిని ఫ్లోర్ లేక ట్రాక్ పంపు అని కూడ అంటారు.దీనిని ఉపయొగించువారు పంపు యొక్క క్రింది భాగమును నేలపై ఉంచి,దానిపై ఒక పాదమును ఉంచి పంపు పైభగమును(handles)చేతితో నొక్కి( push),లాగుతారు(pull).ఒక అదనపు గొట్టం శూన్యం ను తయారు చేయుటకు పంపు కు అమర్చబడి ఉంటుంది.
చేతి పంపు
చేతితో కొట్టే సైకిల్ పంపులలో రెండు ముఖ్యమైన రకాలున్నాయి - ట్యూబు పంపు (tubed pump), ఏకీకృత పంపు (integral pump). ట్యూబు పంపులు చౌకగా లభిస్తాయి కాని వాటి "efficiency" తక్కువ. పంపు గొట్టాన్ని సైకిలు ట్యూబు వాల్వుతో కలపడానికి మరొక సన్నని (సహజంగా గట్టి రబ్బరుతో చేసిన) ట్యూబు కావలసి వస్తుంది. ట్యూబు పంపులో చాలా జాయింట్లు ఉండడం వల్ల గాలి లీక్ అయ్యే అవకాశాలు ఎక్కువగా ఉంటాయి. ఏకీకృత పంపులలో గొట్టం ప్రక్కనే ఒక చిన్న రంధ్రం, ఒక వాషర్ ఉంటాయి. ఒక చిన్న లివర్ ద్వారా దీనిని సైకిల్ ట్యూబు వాల్వుకు తగిలిస్తారు. ఇది బాగా సీల్ చేయబడినందువలన, ఇందులో dead volume తక్కువ గనుక, ఇవి మరింత efficient గా పనిచేస్తాయి. 18" ట్యూబు పంపుకంటే 8" ఏకీకృత పంపు ఎక్కువ గాలిని సరఫరా చేస్తుంది.
సింపుల్‌గా ఉన్న పంపులో ఒక కప్పు ఆకారంలో ఉన్న ఫైబర్ పిస్టన్ లేదా ప్లాస్టిక్ పిస్టన్ ఉంటుంది. పిస్టన్‌ను పైకి లాగినపుడు గొట్టం పైభాగం రంధ్రంలోంచి పిస్టన్ క్రింది భాగానికి గాలి చేరుతుంది. పిస్టన్‌ను క్రిందికి తోసినపుడు ఈ గాలి పైభాగానికి పోనియ్యకుండా ఆ కప్పు షేపు సిలిండర్ అడ్డుపడుతుంది. అంటే ఇక్కడ పిస్టన్‌లోనే కవాటం కూడా కలిసి ఉందన్నమాట. అందువలన గాలి పైకి పోయే అవకాశం లేకుండా క్రిందికి నెట్టబడుతుంది. గొట్టం క్రింది భాగంనుండి ఒక గట్టి రబ్బర్ ట్యూబు ద్వారా గాలి సైకిల్ ట్యూబులోకి ప్రవేశిస్తుంది. సైకిల్ ట్యూబు ద్వారంలో ఉన్న వాల్వు గాలిని ట్యూబులోపలికి పోనిస్తుంది కాని బయటకు పోనివ్వదు. ఇందులో గొట్టం లోపలి పిస్టన్ రెండు ప్రక్కలా మూసివేసి ఉంటుంది. కనుక పిస్టన్‌ ముందుకు లాగినప్పుడూ, బయటకు లాగినప్పుడూ (లేదా పైకి, క్రిందికి లాగినప్పుడు) కూడా ఇందులోంచి సైకిల్ ట్యూబు లోపలికి గాలి వెళుతుంది.
పంపులను సైకిల్ తొక్కేవారు తమతో పాటు ఒక సంచిలో తీసుకొని వెళ్ళవచ్చును. లేదా సైకిల్ ఫ్రేముకు ఒక క్లాంపు ద్వారా బిగించవచ్చును.
సూర్యాస్తమయం (సినిమా)
సూర్యాస్తమయం 2021లో విడుదలైన తెలుగు సినిమా. ఓజో మీడియా బ్యానర్ పై రఘు పిల్లుట్ల, రవికుమార్ సుదర్శి నిర్మించిన ఈ సినిమాకు బండి సరోజ్‌ కుమార్ దర్శకతవం వహించాడు. బండి సరోజ్‌కుమార్ ఈ చిత్రానికి కథ, స్క్రీన్‌ప్లే, డైలాగ్స్, పాటలు, ఎడిటర్, సంగీతం, ఫైట్స్, ప్రొడక్షన్ డిజైనర్, సినిమాటోగ్రాఫర్, దర్శకత్వంతో పటు నటుడిగా 11 శాఖలను నిర్వహించాడు. ప్రవీణ్‌ రెడ్డి, బండి సరోజ్‌, హిమాన్షి, కావ్యా సురేశ్‌, త్రిశూల్ రుద్ర ప్రధాన పాత్రల్లో నటించిన ఈ సినిమా 27 ఆగష్టు 2021న విడుదలైంది.
సైకిల్ పంపు
కాలి పంపులు
ఈ పంపులు సైకిలు కొరకు ప్రత్యేకంగా తయారు చేసినవి కావు.ఇవి ఎక్కువ ఒత్తిడి ని సృష్టించలేవు కావున సన్నని త్రోవ వాహనాల టైర్లకు పనికిరావు.కాని పెద్ద పెద్ద తక్కువ-ఒత్తిడి టైర్లు అంటే కొండలు ఎక్కడానికి ఉపయొగించే వాహనాలకు(mountain bikes) ఉపయోగపడతాయి
సూర్యాస్తమయం (సినిమా)
మూలాలు
వర్గం:2021 తెలుగు సినిమాలు వర్గం:2021 సినిమాలు
సైకిల్ పంపు
కాలి పంపులు
అవి కార్ల కోసం తయారు చేయబడడం వల్ల schrader valves ను కలిగి ఉంటాయి.సైకిలు presta valves ను కలిగి ఉంటే ,పంపు ను ఉపయోగించడానికి చిన్న ఇత్తడి reducer ను కలిగి ఉంటుంది.
CO2 పంపులు
ఈ పంపులు ఎక్కువగా కొండ ప్రాంతాలలో లేదా సైకిల్ పందాలలో ఉపయోగిస్తారు. వీరి ముఖ్య ఉద్దేశం బరువు తగ్గించడం, పంక్చర్ అయితే వెంటనే రెడీగా దొరికే CO2 కాన్లతో నింపుకోవచ్చును. ఇవి కొంచెం ఖరీదైనవిగా ఉంటాయి. కానీ CO2 రబ్బరులో కొద్దిగా కరిగే లక్షణం ఉండడం వలన కొద్ది రోజులలోనే మల్లీ పంక్చర్ అవుతుంది. ఇది గాలి కంటే తొందరగా బయటకు పోతుంది.
బయటి లింకులు
వర్గం:గృహోపకరణాలు
కోదాటి నారాయణరావు
కోదాటి నారాయణరావు (డిసెంబరు 15, 1914 - నవంబరు 11, 2002) గ్రంథాలయోద్యమం నేత, విశాలాంధ్ర ప్రచారకులు.
వీరు నల్గొండ జిల్లా రేపాల గ్రామంలో జన్మించారు. వీరి తండ్రి రంగారావు గారు రేపాల కరణంగా చేసేవారు. తల్లి రంగమ్మ. రేపాలలోని శ్రీ లక్ష్మీనరసింహ మనోహర బాలభారతీ పుస్తక భాండాగారం బాల్యం నుండే అతన్ని ఆకర్షించింది. దాని కార్యకర్తగా గ్రంథాలయ మంచి చెడ్డలు చూసేవారు. ప్రాథమిక తర్వాత సూర్యాపేటలో మెట్రిక్ పూర్తిచేశారు. ఆర్థిక కారణాల వలన సాయం కళాశాలలో చేరి పట్టా పొందారు. ఎల్.ఎల్.బి. పూర్తిచేశారు. వీరు కొంతకాలం గోలకొండ పత్రికలో పనిచేసి, జర్నలిజంపై ఆసక్తి కలిగి మందుకుల నరసింగరావు సంపాదకత్వంలోని "రయ్యత్" పత్రికలో ఏజెంట్ గా పనిచేశారు. తర్వాత ఆంధ్ర ఇన్సూరెన్స్ కంపెనీ ఏజన్సీ తీసుకోవడంతో ప్రజా జీవనంతో సంబంధంలో ఏర్పడింది.
ఉద్యమాలు, సంఘాలు
వీరు అస్పృశ్యతా నివారణోద్యమం, గ్రంథాలయోద్యమం, జాతీయోద్యమం లలో ప్రముఖ పాత్ర పోషించారు. ఖమ్మంలో అస్పృశ్యతా నివారణ కోసం నిర్విరామంగా కృషిచేశారు. కోదాటి నాయకత్వంలో ఎందరో యువకులకు తిరుగుబాటు బీజాలు వేసి కనువిప్పు కలిగించారు. ఎం.ఎస్. రాజలింగం, కొమరగిరి నారాయణరావు, యల్లాప్రగడ కృష్ణమూర్తి, సుగ్గుల అక్షయలింగం గుప్తా, గెల్లా కేశవరావు మరెందరో హరిజజ హాస్టలులో విద్యార్థులకు చదువుచెప్పి జ్ఞానజ్యోతి వెలిగించారు. వర్తక సంఘం ఏర్పాటుచేసి వారిమధ్య తగాదాలను పరిష్కరించేవారు.
హైదరాబాద్ లోని రెడ్డి హాస్టల్ లో 10వ ఆంధ్ర మహాసభ జరుగుతున్న సమయంలో నిజాం రాష్ట్ర ఆంధ్ర సారస్వత పరిషత్తు స్థాపించారు. పోలీసు చర్య అనంతరం ఆలంపురంలో జరిగిన ఉత్సవాలలో పరిషత్తు పేరును ఆంధ్ర సారస్వత పరిషత్తుగా మార్చారు.
తెలంగాణా ఉద్యమంలో కోదాటి, కాళోజీ, కొమరగిరి నారాయణరావు గారలు ఎంతో సన్నిహితంగా ఉండేవారు. వీరిని నారాయణ త్రయం లేదా కకారత్రయం అనేవారు. కోదాటి నారాయణరావు పలువురు కవులు కళాకారులు రచయితలను ప్రోత్సహించేవారు. అనేక అవార్డులు సాధించిన నాటకకర్త కె.ఎల్.నరసింహారావు తాను తొలినాళ్ళలో రాసిన నాటకాన్ని చదివించుకున్న తొలిశ్రోత, తనకు ప్రోత్సాహం ఇచ్చిన వ్యక్తీ కోదాటియే అని వ్రాసుకున్నారు. మాడపాటి హనుమంతు రావు, సురవరం ప్రతాపరెడ్డి, బూర్గుల రామకృష్ణ రావు, మర్రి చెన్నారెడ్డి వంటి దేశభక్తుల తో కలసి పని చేసాడు.
ఆంధ్ర రాష్ట్ర, అఖిల భారత కాంగ్రెస్ సభ్యులుగా ఉన్నారు. కొంతకాలం రాష్ట్ర స్థాయి సహకార సంఘానిని అధ్యక్షులుగా పనిచేశారు. ఇవికాక గాంధీ స్మారక నిధి కార్యదర్శిగా, గాంధీ భవన్ మేనేజింగ్ ట్రస్టీగా, సర్వోత్తమ గ్రంథాలయానికి అధ్యక్షునిగా ఆయన వ్యవహరించారు. కృష్ణదేవరాయాంధ్ర భాషానిలయం అధ్యక్షులుగా, భాగ్యనగర ఖాదీ సమితి కార్యదర్శిగా కూడా పనిచేశారు.
కాకతీయ విశ్వవిద్యాలయం కోదాటికి గౌరవ డాక్టరేట్ ప్రదానం చేసింది. తన జీవితానుభవాలతో చిన్ననాటి జ్ఞాపకాలు, విద్యార్థి జీవితం అను పుస్తకాలను నారాయణీయం అనే పేరుతో మరొక గ్రంధం ప్రచురించాడు.
తన 88వ ఏట నవంబర్ 19, 2002 న హైదరాబాద్ లో మరణించాడు.
గ్రంథాలయోద్యమం
గ్రంథాలయోద్యమం ద్వారా విశాలాంధ్రకు నాందిపలికాడు. తన 9వ సంవత్సరం లో స్థానిక ప్రాధమిక పాఠశాల విద్యార్థుల కొరకై ప్రత్యేక గ్రంథాలయాన్ని స్థాపించాడు. 1924లో సూర్యాపేట స్థానిక గ్రంధాలయమైన ఆంద్ర విజ్ఞాన ప్రకాశినీ గ్రంధాలయానికి గౌరవ గ్రంథపాలకునిగా పనిచేసి ఆ గ్రంథాలయాన్ని వృద్ధి చేసాడు, స్వంత భవనాన్ని నిర్మింపచేసాడు తదుపరి దానిని జిల్లా గ్రంధాలయ సంస్థకు అప్పగించాడు. హైదరాబాద్ లో న్యాయవాద వృత్తిలో ఉండి, గౌలిగూడా చమన్ శ్రీ బాల సరస్వతీ ఆంధ్ర భాషా నిలయానికి ఉపాధ్యక్షుడుగా ఉంది దానిని నగర గ్రంధాలయ సంస్థకు అప్పగించాడు. ఖమ్మం లో పురాతన విద్యార్థి సంఘ గ్రంధాలయం పునరుద్ధరణ, విజ్ఞాన నికేతన గ్రంథాలయ స్థాపన  అతని కృషి వలన జరిగింది. విజ్ఞాన నికేతనానికి జరిగే వార్షికోత్సవాల ద్వాతా నిజాం, బ్రిటిష్ వారిలో ప్రముఖులను కోదాటి సమావేశపరిచేవాడు. ఖమ్మం మదిర తాలూకాలో అనేక గ్రంధాలయాలు స్థాపించాడు. ఆంద్ర దేశ గ్రంధాలయ మహాసభలు తెలంగాణా లో జరిపి గ్రంథాలయోద్యమ ప్రగతికి తోడ్పడ్డాడు. 1944లో ఇల్లెందులో 25వ ఆంధ్ర గ్రంథాలయ మహాసభకు బూర్గుల రామకృష్ణారావు అధ్యక్షతన జరిగింది. కోస్తా, రాయలసీమ, తెలంగాణ ప్రాంతాల నుండి అనేకమంది ప్రముఖులు విచ్చేశారు. విశాలాంధ్ర స్వరూపాన్ని ఆ సభ ప్రతిబింబించింది. గ్రంథాలయోద్యమం యావదాంధ్ర దేశానికి ప్రాతినిధ్యం వహించే ఉద్యమంగా మారింది. కోదాటి కి ఆంధ్రప్రదేశ్ గ్రంధాలయ సంఘం తో 60 సంవత్సరాలు అనుబంధం ఉంది. గాడిచెర్ల హరిసర్వోత్తమ రావు తరువాత 36 సంవత్సరాలు పాటు అధ్యక్ష్యుడుగా ఉన్నాడు. భారత గ్రంధాలయ సంఘానికి కొంత కాలం ఉపాధ్యక్షుడుగా కూడా ఉన్నాడు. హైదరాబాద్ శ్రీ కృష్ణ దేవరాయాంధ్ర భాషానిలయానికి చాలాకాలం అధ్యక్షుడుగా ఉండి, నగర గ్రంధాలయ సంస్థకు తొలి అధ్యక్షుడుగా పనిచేసాడు. ఆంధ్రప్రదేశ్ గ్రంధాలయ పరిషత్ చైర్మైన్ గా ప్రభుత్వం నియమించింది. కొవ్వూరు లో జరిగిన 35వ ఆంధ్రప్రదేశ్ గ్రంధాలయ  మహాసభలకు అధ్యక్షత వహించారు. తెలంగాణలో గాడిచెర్ల తో గ్రంథాలయోద్యమం ప్రచారానికి కృషి చేసాడు.
మూలాలు
వర్గం:1914 జననాలు వర్గం:2002 మరణాలు వర్గం:సూర్యాపేట జిల్లా గ్రంథాలయోద్యమ నేతలు వర్గం:సూర్యాపేట జిల్లా పాత్రికేయులు వర్గం:సూర్యాపేట జిల్లా సామాజిక కార్యకర్తలు వర్గం:తెలుగు గ్రంధాలయ ప్రముఖులు
ఇరిడి
ఇరిడి (లాటిన్ Dalbergia sissoo) ఒక విధమైన కలప చెట్టు. ఇరిడిని సిస్సూ, సీసంచెట్టు, తహ్లి,, ఇండియన్ రోజ్ వుడ్ అని పిలుస్తారు. ఇది పంజాబ్ రాష్ట్రీయ చెట్టు
బయటి లింకులు
వర్గం:ఫాబేసి వర్గం:కలప చెట్లు వర్గం:వృక్ష శాస్త్రము
నల్లపాడు రైల్వే స్టేషను
నల్లపాడు రైల్వే స్టేషను  (స్టేషన్ కోడ్: NLPD) ఆంధ్రప్రదేశ్ లోని గుంటూరు జిల్లా లోని నల్లపాడు లో ఒక భారతీయ రైల్వే స్టేషను. నల్లపాడు రైల్వే స్టేషను దక్షిణ మధ్య రైల్వే జోన్, గుంటూరు రైల్వే డివిజను కింద పనిచేస్తుంది.
ఉన్నియార్చ
ఉన్నియార్చ (ఉన్నార్చ అని కూడా పిలుస్తారు) కేరళ రాష్ట్రానికి చెందిన కళరియపట్టు అనే యుద్ధక్రీడ యోధురాలు. ఆమె కడతనాడ్‌లోని పుత్తూరం వీడ్‌లో గల తియ్యర్ కుటుంబంలో జన్మించింది. ఆమె తండ్రి పేరు కన్నప్ప చేకవర్. ఆమె 16వ శతాబ్దంలో ఉత్తర కేరళ ప్రాంతంలో నివసించినట్లు ఆధారాలు ఉన్నాయి. ఆమె కేరళ జానపద కథలలో ఒక ప్రసిద్ధ పాత్ర వలన, కేరళ స్థానిక యుద్ధ కళ అయిన కళరిపయట్టులోని ఆమె పరాక్రమం, నైపుణ్యాల వలన ప్రసిద్ధి చెందింది. పురాణాల ప్రకారం, ఉన్నియార్చ కేరళకు చెందిన ఒక ప్రత్యేకమైన కత్తి, కొరడా లాంటి ఉరుమితో యుద్ధం చేయగల యోధురాలు. సాంప్రదాయ కళరిపయట్టు అభ్యాసకుల వలె, ఆమె ఏడు సంవత్సరాల వయస్సులోనే కళరియపట్టులో శిక్షణ పొందింది.
చరిత్ర
అట్టుమ్మనమ్మెల్ ఉన్నియార్చ ఉత్తర కేరళలోని కడతనాడ్‌లోని ప్రసిద్ధ పుత్తూరం వీడుకి చెందిన యోధురాలు. ఉన్నియార్చ అట్టుమనమ్మెల్ కుంజిరామన్‌ను వివాహం చేసుకుంది. ఉన్నియార్చ కేరళలోని కళరిపయట్టు యుద్ధ నైపుణ్యంతో ప్రసిద్ధి చెందింది.
ఉన్నియార్చ ఉత్తర మలబార్‌లోని కథానాయికల అందరిలో చాలా అసాధారణమైనది. ఆర్చా అని కూడా పిలుస్తారు, ఆమె కేరళలో సాధికారత పొందిన స్వతంత్ర మహిళకు మారుపేరుగా మారింది. ఆమె పేరు కేరళ స్త్రీలలో అందం, ధైర్యం, స్వాతంత్ర్యానికి చిహ్నంగా మారింది.
చిన్నమండెం మండలం
చిన్నమండెం, ఆంధ్ర ప్రదేశ్ రాష్ట్రములోని అన్నమయ్య జిల్లాకు చెందిన మండలం. మండలంలో 9 గ్రామాలున్నాయి. చిన్న మండెం ఈ మండలానికి కేంద్రం. మండలానికి సరిహద్దులుగా తూర్పున సంబేపల్లి, ఉత్తరాన రాయచోటి, పశ్చిమాన గాలివీడు, దక్షిణాన అన్నమయ్య జిల్లా లోని పెద్దమండ్యం, గుర్రంకొండ మండలాలు ఉన్నాయి.
ఉన్నియార్చ
నాదపురం పోరాటం
చరిత్రకారుడు ఎ శ్రీధర మీనన్ ప్రకారం, ఉన్నియార్చ తన బాల్యంలో కళరిలో కఠినమైన శిక్షణ పొందడం ద్వారా యుద్ధ సాంకేతికతలో ప్రావీణ్యం సంపాదించింది. ఆమె స్త్రీ వీరత్వ స్వరూపం, ఉత్తర బల్లాడ్‌లలో ఆమెకు ఆపాదించబడిన అనేక శౌర్య పరాక్రమాలు ఉన్నాయి. ఆమె అట్టుమ్మనమ్మెల్ కుంజిరామన్‌ను పెళ్లాడింది. పెళ్లయిన తర్వాత ఒకరోజు ఉన్నియార్చ ఇంటి నుండి అల్లిమలర్‌కావులోని కుతు, అయ్యప్పన్‌కావులోని విళక్కు, అంజనకావులోని వేలపురం (బల్లాల్లోని వెర్షన్) అనే పండుగలను చూడటానికి బయలుదేరారు. దారిలో ఉన్న మాప్పిలాలు (మాహిళలను వేధించి అరేబియకు పంపించి బానిస వ్యాపారం చేయించే ముస్లింలు) చాలా భయంకరంగా ఉంటారన్న ఉద్దేశ్యంతో, ఆమె ప్రయాణాన్ని ఆమె భర్త, కుటుంబీకులు అంగీకరించలేదు. అయినప్పటికీ, ఆమె ఈ పండుగలకు వెళ్లాలని నిశ్చయించుకుంది. ఊహించినట్లుగానే, ఆమెను మాప్పిలాలు నాదపురంలో వేధించారు. కుంజిరామన్ సందిగ్ధంలో ఉన్నప్పటికీ, ఉన్నియార్చా తన ప్రత్యర్థులను దాదాపు ఒంటరిగా ఎదుర్కోవడం ద్వారా తన సత్తాను ప్రదర్శించింది. ప్రత్యర్థుల నాయకుడు (ముప్పన్) ఆమె పరాక్రమాలను వెంటనే గ్రహించాడు. తన తప్పును గ్రహించిన ముప్పన్ ఆమెను శాంతింపజేయడానికి తన శాయశక్తులా ప్రయత్నించాడు, కానీ ఖచ్చితమైన హామీ లేకుండా అతన్ని క్షమించలేదు. పాలక అధిపతి భార్య లేదా చేకవర్ స్నేహితుడైన చెట్టి మధ్యవర్తిత్వం కూడా ఆమెను గెలవలేకపోయింది. ఎట్టకేలకు ఆరోమల్ చేకవర్ స్వయంగా రంగంలోకి దిగాడు. ముప్పన్ క్షమాపణలు చెప్పి, అన్ని రకాల బహుమతులు అందించిన తర్వాత మాత్రమే ఆమె శాంతించింది, తన విరోధుల పట్ల శాంతిని నెలకొల్పింది.
చిన్నమండెం మండలం
జనాభా గణాంకాలు
2001-2011 దశాబ్దంలో మండల జనాభా 32,750 నుండి 5.39% పెరిగి, 34,515 కి చేరింది. జిల్లా పెరుగుదలతో (10.79%) పోలిస్తే ఇది బాగా తక్కువ.
ఉన్నియార్చ
సినిమాలు
ఉన్నియార్చ జీవిత చరిత్ర ఆధారంగా అనేక సినిమాలు తీయబడ్డాయి:
మూలాలు
వర్గం:కేరళ మహిళలు
స్విమ్స్ - శ్రీ పద్మావతి మహిళా వైద్య కళాశాల
స్విమ్స్ - శ్రీ పద్మావతి మహిళా వైద్య కళాశాల భారతదేశంలోని ఆంధ్రప్రదేశ్ లోని తిరుపతిలో మహిళల కోసం అంకితం చేయబడిన ఒక వైద్య కళాశాల. ఈ కళాశాలను శ్రీ వెంకటేశ్వర ఇన్స్టిట్యూట్ ఆఫ్ మెడికల్ సైన్సెస్ (స్విమ్స్) విశ్వవిద్యాలయం నిర్వహిస్తుంది. ఈ కళాశాల 2014 సంవత్సరంలో స్థాపించబడింది. దీనికి 150 సీట్లు ఉన్నాయి. ఈ కళాశాలను మెడికల్ కౌన్సిల్ ఆఫ్ ఇండియా ఆమోదించింది, గుర్తించింది.
చదువులు
కళాశాలలో అందించే ప్రధాన అండర్ గ్రాడ్యుయేట్ కోర్సు MBBS (బ్యాచిలర్ ఆఫ్ మెడిసిన్, బ్యాచిలర్ ఆఫ్ సర్జరీ) కోర్సు. అండర్ గ్రాడ్యుయేట్ కోర్సులకు అర్హత ఇంటర్మీడియట్ (10+2) లేదా వృక్షశాస్త్రం, జువాలజీ, ఫిజిక్స్, కెమిస్ట్రీతో సమానమైన విద్య. సాధారణ ప్రవేశ పరీక్ష నీట్ ర్యాంకులపై ఆధారపడి, N.T.R. హెల్త్ సైన్సెస్ విశ్వవిద్యాలయం ఈ కళాశాలల్లో సీట్లను నింపుతుంది.
మూలాలు
వర్గం:వైద్య కళాశాలలు వర్గం:ఆంధ్రప్రదేశ్ వైద్య కళాశాలలు
కలశం
thumb|కలశం కలశం లేదా కలశి అనగా సన్నని మూతి కలిగి నీటితో నింపబడిన చిన్న పాత్ర.. కలశాన్ని త్రిమూర్త్యాత్మకంగా భావించి పూజించడం, విజయం కోసం ఆశీస్సులు కోరడం హిందువుల సాంప్రదాయం. మానవ జీవితాన్ని నీటితో నిండిన కుండతో పోలుస్తారు. అంటే అది ప్రాణానికి ప్రతీక. అందువలన ప్రార్థనలలో, పుణ్యకార్యాలలో, పట్టాభిషేకాలలో, నూతన గృహ ప్రవేశాలలో, తీర్థయాత్ర ప్రారంభ సమయాలలో ఇలాంటి అనేక సందర్భాలలో కలశ ఆరాధన లేదా కలశ పూజ చేయడం ఆనవాయితీగా మారింది.
కలశ పూజ
మంత్ర జలంతో నింపబడిన కలశాన్ని పూజా మందిరంలో స్థాపించాలి. అందుకోసం కలశానికి చుట్టూ పసుపు రాసి, మూడు చోట్ల కుంకుమ బొట్లు పెట్టాలి. కలశ జలంలో గంధం, అక్షతలు, పుష్పాలు ఉంచాలి.
అర్ధం: కలశ ముఖంలో విష్ణుమూర్తి, కంఠ భాగంలో శివుడు, మూల భాగంలో బ్రహ్మదేవుడు, మధ్య భాగంలో మాతృగణాలు ఆశ్రయించి ఉన్నారు. కలశంలోని జలాల్లో సాగరాలన్నీ, సప్తద్వీపాలతో కూడిన భూమి, ఋగ్వేద, యజుర్వేద, సామవేద, అధర్వణ వేదాలు, వేదాంగాలతో సహా సమస్త దేవతా గణాలు ఆశ్రయించి ఉన్నారు. సమస్త పాపాలను తొలగించడానికి వారంతా వచ్చెదరు గాక !
మూలాలు
వర్గం:హిందూ సాంప్రదాయాలు
యండవల్లి శ్రీనివాసులు రెడ్డి
యండవల్లి శ్రీనివాసులు రెడ్డి ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన ప్రస్తుతం ప్రకాశం జిల్లా, నెల్లూరు జిల్లా -చిత్తూరు జిల్లాల పట్టభద్రుల నియోజకవర్గం నుండి ఎమ్మెల్సీగా ప్రాతినిధ్యం వహించాడు.
మూలాలు
వర్గం:1958 జననాలు వర్గం:ఆంధ్రప్రదేశ్ శాసనమండలి సభ్యులు వర్గం:ఆంధ్రప్రదేశ్ వ్యక్తులు వర్గం:ఆంధ్రప్రదేశ్ రాజకీయ నాయకులు
ఇ.కృష్ణ అయ్యర్
ఇ.కృష్ణ అయ్యర్ ( 1897 ఆగష్టు 9 – 1968 జనవరి) భారతీయ న్యాయవాది, స్వాతంత్ర్య సమరయోధుడు, శాస్త్రీయ కళాకారుడు, కార్యకర్త. ఇతడు ఇసై వెల్లాల కులపు సాంప్రదాయపు సాదిర్ నృత్యాన్ని (తరువాతి కాలంలో భరతనాట్యం) అనుసరించాడు.
ఆరంభ జీవితం
ఇతడు ఒక తమిళ బ్రాహ్మణ కుటుంబంలో మద్రాసు ప్రెసిడెన్సీకి చెందిన కల్లిదరై కురిచ్చి అనే గ్రామంలో 1897, ఆగష్టు 9వ తేదీన జన్మించాడు. ఇతడు అంబసముద్రం ఉన్నత పాఠశాలలో ప్రాథమిక విద్యను చదివాడు. మద్రాసు క్రైస్తవ కళాశాలనుండి పట్టా పుచ్చుకున్నాడు. తరువాత మద్రాసు న్యాయ కళాశాలలో న్యాయశాస్త్రాన్ని అభ్యసించాడు. 1943 నుండి మద్రాసు హైకోర్టులో న్యాయవాదిగా పనిచేశాడు.
ఇతడు భారత జాతీయోద్యమంలో చేరి 1930లలో భారత జాతీయ కాంగ్రెస్‌లో క్రియాశీలక సభ్యుడిగా ఉన్నాడు. సుబ్రహ్మణ్య భారతి రచించిన జాతీయ గీతాలకు ప్రాచుర్యం కల్పించడానికి కృషి చేశాడు.
కళారంగంలో కృషి
చదువు ముగిసిన వెంటనే ఇతడు నాటక రంగంలో ప్రవేశించి స్త్రీ పాత్రలను ధరించడం కొనసాగించాడు. సాంప్రదాయ కళల పట్ల ఎక్కువ ఆసక్తిని కనబరిచేవాడు. ఆ సమయంలోనే ఇతడు కర్ణాటక సంగీతాన్ని అభ్యసించాడు.
భరతనాట్య పునరుద్ధరణ ఉద్యమం
మద్రాసు శాసనమండలికి ఎన్నికైన తొలి మహిళ ముత్తులక్ష్మి రెడ్డి 1920 దశకం చివరలోను, 1930 దశకం ఆరంభంలోను దేవదాసీ విధానాన్ని రద్దుచేయడానికి కృషి చేసింది. ఈమె దేవదాసీలకు సంబంధించిన సాదిర్ నృత్యాన్ని కూడా రూపుమాపాలని ప్రయత్నించింది. కృష్ణ అయ్యర్ సాదిర్ నృత్యం పట్ల ముత్తులక్ష్మి అభిప్రాయాన్ని తీవ్రంగా ఖండిస్తూ మద్రాస్ మెయిల్ పత్రికలో వరుసగా లేఖలను ప్రచురించాడు. ఈ నృత్యానికి గౌరవప్రదమైన స్థానాన్ని కల్పించడానికి 1932లో మద్రాస్ మ్యూజిక్ అకాడమీ సమావేశంలో ఈ నాట్యానికి భరతనాట్యం లేదా భారతీయ నాట్యం అనే పేరును ప్రతిపాదిస్తూ ఒక తీర్మానాన్ని ప్రవేశపెట్టాడు.
దేవదాసీ విధానాన్ని ఒకవైపు వ్యతిరేకిస్తూ ఈ నృత్యానికి దేవదాసీలతో ఉన్న సంబంధాన్ని వేరు చేయడానికి ప్రయత్నించాడు. అందులో భాగంలో బ్రాహ్మణ బాలికలను ఈ నృత్యాన్ని అభ్యసించి, ప్రదర్శనలు ఇచ్చే విధంగా ప్రోత్సహించాడు. రుక్మిణీదేవి సహకారంతో ఈ నాట్యంలో శృంగార వైఖరులను, భంగిమలను ప్రదర్శించకుండా ఉండడానికి ప్రయత్నించాడు. కానీ 1947లో దేవదాసీల నిర్మూలన చట్టం వచ్చి పూర్తిగా దేవదాసీ విధానం రద్దు అయ్యేవరకు భరతనాట్యం పట్ల ఉన్న కళంకం రూపు మాసి పోలేదు.
మరణం
ఇతడు తన 71వ యేట 1968లో మరణించాడు.
మూలాలు
వర్గం:1897 జననాలు వర్గం:1968 మరణాలు వర్గం:భరతనాట్య కళాకారులు వర్గం:న్యాయవాదులు వర్గం:భారత స్వాతంత్ర్య సమర యోధులు వర్గం:పద్మశ్రీ పురస్కారం పొందిన తమిళనాడు వ్యక్తులు వర్గం:పద్మశ్రీ పురస్కార గ్రహీతలు
బాగెమ్మపేట
బాగెమ్మపేట శ్రీకాకుళం జిల్లా, వంగర మండలం లోని గ్రామం. ఇది మండల కేంద్రమైన వంగర నుండి 25 కి. మీ. దూరం లోను, సమీప పట్టణమైన రాజాం నుండి 26 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 301 ఇళ్లతో, 1078 జనాభాతో 234 హెక్టార్లలో విస్తరించి ఉంది. గ్రామంలో మగవారి సంఖ్య 535, ఆడవారి సంఖ్య 543. షెడ్యూల్డ్ కులాల సంఖ్య 194 కాగా షెడ్యూల్డ్ తెగల సంఖ్య 32. గ్రామం యొక్క జనగణన లొకేషన్ కోడ్ 580811 .పిన్ కోడ్: 532122.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాల ఒకటి, ప్రైవేటు ప్రాథమిక పాఠశాల ఒకటి, ప్రభుత్వ ప్రాథమికోన్నత పాఠశాల ఒకటి , ప్రైవేటు ప్రాథమికోన్నత పాఠశాల ఒకటి, ప్రైవేటు మాధ్యమిక పాఠశాల ఒకటి ఉన్నాయి.సమీప బాలబడి వంగరలో ఉంది. సమీప జూనియర్ కళాశాల మద్దువలసలోను, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల‌లు రాజాంలోనూ ఉన్నాయి. సమీప వైద్య కళాశాల శ్రీకాకుళంలోను, మేనేజిమెంటు కళాశాల, పాలీటెక్నిక్‌లు రాజాంలోనూ ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం, దివ్యాంగుల ప్రత్యేక పాఠశాల రాజాంలో ఉన్నాయి.
ప్రభుత్వ వైద్య సౌకర్యం
ఒక సంచార వైద్య శాలలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, ప్రాథమిక ఆరోగ్య ఉప కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, పశు వైద్యశాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
తాగు నీరు
బావుల నీరు గ్రామంలో అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. చెరువు ద్వారా గ్రామానికి తాగునీరు లభిస్తుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
భాగెంపేటలో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం గ్రామానికి 5 నుండి 10 కి.మీ. దూరంలో ఉంది. పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి. గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. ప్రైవేటు బస్సు సౌకర్యం, రైల్వే స్టేషన్, ట్రాక్టరు సౌకర్యం మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి. జిల్లా రహదారి గ్రామం గుండా పోతోంది. జాతీయ రహదారి, రాష్ట్ర రహదారి, ప్రధాన జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. రోజువారీ మార్కెట్ గ్రామం నుండి 5 నుండి 10 కి.మీ. దూరంలో ఉంది. ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 10 కి.మీ.కి పైబడిన దూరంలో ఉన్నాయి. వారం వారం సంత, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి. గ్రంథాలయం, పబ్లిక్ రీడింగ్ రూం గ్రామం నుండి 5 నుండి 10 కి.మీ. దూరంలో ఉన్నాయి. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది. సినిమా హాలు గ్రామం నుండి 10 కి.మీ.కి పైబడిన దూరంలో ఉంది.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 8 గంటల పాటు వ్యవసాయానికి, 12 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
బాగెమ్మపేటలో భూ వినియోగం కింది విధంగా ఉంది:
నీటిపారుదల సౌకర్యాలు
బాగెమ్మపేటలో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
బాగెమ్మపేటలో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
వరి
రాజసూయ యాగం
రాజసూయం అంటే ప్రాచీన భారతదేశపు రాజులు తమ సార్వభౌమత్వాన్ని ప్రకటించుకోవడానికి చేసే ఒక వైదిక క్రతువు. రాజు నుంచి చక్రవర్తిగా మారే క్రమంలో ఈ యాగాన్ని నిర్వహిస్తారు.
విధానం
మహాభారతంలో ధర్మరాజు రాజసూయ యాగం చేసినట్లు ప్రముఖంగా ప్రస్తావించబడి ఉంది. ఈ యాగం చివరలో ధర్మరాజు శ్రీకృష్ణునికి అగ్ర తాంబూలం ఇవ్వబోగా అందరూ అంగీకరించినా శిశుపాలుడు అంగీకరించక, కృష్ణుణ్ణి తులనాడతాడు. శ్రీకృష్ణుడు అతని నూరు తప్పులు క్షమించి తర్వాత తన సుదర్శన చక్రంతో సంహరిస్తాడు.
మూలాలు
వర్గం:హిందూ సాంప్రదాయాలు
దుప్పి
thumb|చుక్కల దుప్పి వివరాలు దుప్పిని (Chital or Spotted Deer) మచ్చల జింక లేదా యాక్సిస్ డీర్, చుక్కల దుప్పి అని కూడా పిలుస్తారు. ఇది భారత ఉపఖండానికి చెందిన జింక జాతి. 1777లో జర్మన్ ప్రకృతి శాస్త్రవేత్త జోహన్ క్రిస్టియన్ పాలీకార్ప్ ఎర్క్స్‌లెబెన్ దీనిని మొదటిసారిగా వర్ణించాడు. ఇది శ్రీలంక, నేపాల్, భూటాన్, బంగ్లాదేశ్, భారతదేశంలో కనిపిస్తుంది. ఇవి పాకిస్తాన్‌ లోని కొన్ని ప్రాంతాలలో కూడా చాలా అరుదుగా కనిపిస్తాయి. ఇవి గంటకు 60 కిలోమీటర్ల వేగంతో పరిగెత్తగలవు. రామాయణంలో మారీచుడు చుక్కల దుప్పి (బంగారు లేడి) గా మారి రాముని చేత చంపబడ్డాడు.
వివరణ
దీని చర్మం గోధుమ రంగులో తెల్లటి మచ్చలతో ఉంటుంది. అందుకే దీనిని మచ్చల జింక అంటారు. దీని పొత్తికడుపు దిగువ భాగం తెలుపు రంగులో ఉంటుంది. ఈ జింక జాతికి చెందిన మగవాటికి మాత్రమే కొమ్ములు ఉంటాయి. ఈ కొమ్ములు సంవత్సరానికి ఒకసారి రాలిపోతాయి. దీని కొమ్ములు రెండున్నర అడుగుల పొడవు వరకు పెరుగుతాయి, అవి మూడు కోణాలుగా ఉంటాయి. మచ్చల జింకలు మూడు అడుగుల పొడవు వరకు పెరుగుతాయి. వాటి శరీర పొడవు 1 -1.5 మీ (3.25 - 5 అడుగులు), తోక పొడవు 10 - 25 సెం.మీ (4 - 10 అంగుళాలు) మధ్య ఉంటుంది. వీటి బరువు సుమారు 85 కిలోల వరకు ఉంటుంది. మగ జింకలు బక్స్ కంటే పెద్దవిగా ఉంటాయి. ఇవి 8 నుండి 14 సంవత్సరాల వరకు జీవిస్తాయి. ఇవి ప్రధానంగా ఉదయం, సాయంత్రం, రాత్రి సమయంలో చురుకుగా ఉంటాయి, రోజులో అత్యంత వేడిగా ఉండే సమయాల్లో విశ్రాంతి తీసుకుంటాయి. వీటి గర్భధారణ కాలం 210 - 225 రోజులు. మగవి ఆడ దుప్పిల కంటే పెద్దవిగా ఉంటాయి.
నివాసం
దుప్పి ఆవాసాలు భారతదేశంలో 8-30° ఉత్తర అక్షాంశంలో, నేపాల్, భూటాన్, బంగ్లాదేశ్, శ్రీలంకలలో కనిపిస్తాయి. ఇవి రాజస్థాన్, గుజరాత్, సముద్ర మట్టానికి 1,100 మీటర్ల ఎత్తులో ఉన్న హిమాలయాల (ఉత్తరాఖండ్, ఉత్తరప్రదేశ్, నేపాల్, ఉత్తర పశ్చిమ బెంగాల్, సిక్కిం, భూటాన్, పశ్చిమ అస్సాంలోని అటవీ ప్రాంతాలు) పాదాల దగ్గర ఉన్న బాభర్- తెరాయ్ ప్రాంతంలో ఉన్నాయి. భారత ద్వీపకల్పంలోని ఇతర అటవీ ప్రాంతాలలో ఇవి అప్పుడప్పుడు కనిపిస్తాయి. బంగ్లాదేశ్‌లో ఇవి ఇప్పుడు సుందర్‌బన్ లో మాత్రమే ఉన్నాయి, ఎందుకంటే ఇవి మధ్య, ఈశాన్య, ఆగ్నేయ ప్రాంతాలలో అంతరించిపోయాయి. ఇవి బహిరంగ గడ్డి భూములు, పాక్షిక-సతత హరిత అడవులలో గుంపులుగా కనిపిస్తాయి. పొడవాటి గడ్డి, పొదలు లభించే అడవులలో ఇవి ఎక్కువ సంఖ్యలో కనిపిస్తాయి. నక్కలు, పులులు, సింహాలు వీటిని ప్రధానంగా ఆహారం కోసం వేటాడతాయి. ఇవి వేటాడే జంతువులను చూడగానే పారిపోతాయి.
ఆహారం
ఇవి ఏడాది పొడవునా గడ్డిని తింటాయి, ఎక్కువగా చిగుళ్ళను తింటాయి.
మూలాలు
వర్గం:క్షీరదాలు వర్గం:కనీసం ఆందోళనకర జాతులు ఎర్ర జాబితా
సేఫ్టి వాల్వు
సేఫ్టి వాల్వు  అనగా విపత్తు లేదా ప్రమాదం నుండి తప్పించు రక్షక లేదా సురక్షక కవాటం.ఒక పాత్ర లేదా ఒక గొట్టంలో ప్రవహిస్తున్న ద్రవం లేదా వాయువు, లేదా ఆవిరి నిర్దేశించిన ప్రమాణం కన్నఎక్కువ పీడన స్థాయికి చేరినపుడు, వాల్వు తెరచుకుని కొంత పరిమాణంలో ద్రవాన్ని లేదా వాయువు/ఆవిరిని బయటికి వదిలి పీడనస్థాయిని తగ్గించు పరికరం సేఫ్టి వాల్వు.
బాయిలరులో సేఫ్టి వాల్వు వాడకం
బాయిలరులో సేఫ్టి వాల్వు వాడకం తప్పని సరి.ఒకటి కాదు రెండు సేఫ్టి వాల్వులను బాయిలరు మీద అమర్చుతారు.ఫైరు ట్యూబు బాయిలరు అయినచో ప్రధాన డ్రమ్ము లేదా సిలిండరు మీద అమర్చుతారు. వాటరు ట్యూబు బాయిలరు అయినచో స్టీము డ్రమ్ము పైన బిగిస్తారు. వాటరు ట్యూబు బాయిలరులో ఒకటి కన్న ఎక్కువ డ్రమ్ములున్నచో, స్టీము కలెక్టు/జమ అగు డ్రమ్ము మీద లేదా ఎక్కువ స్టీము ఉత్పత్తి అగు డ్రమ్ము పైన అమర్చుతారు.ప్రతి బాయిలరుకు రెండు సేఫ్టి వాల్వులు బిగించబడి వుండును.ఒక సేఫ్టి వాల్వును బాయిలరు పనిచేయు పీడనం / వర్కింగు ప్రెసరుకన్న అరకేజీ ఎక్కువ పీడనం బాయిలరులో ఏర్పడగానే తెరచు కునేలా, మరో సేఫ్టి వాల్వును పనిచేయు పీడనం /వర్కింగు ప్రెసరు కన్న ఒక కేజీ ఎక్కువ పీడనం బాయిలరులో ఏర్పడగానే తెరచుకునేలా ఏర్పాటు చెయ్యబడి వుండును. ఇలా రెండు సేఫ్టి వాల్వులు వేరు వేరు పీడనాల వద్ద తెరచు కొనునట్లు అమర్చుటకు కారణం బాయిలరు రక్షణ దృష్టి తోనే.ఏదైనా కారణంచే బాయిలరు పీడనం కన్న అరకేజీ ఎక్కువ ఉన్న సేఫ్టి వాల్వు తెరచుకోననిచొ, ఒక కేజీ ఎక్కువగా సెట్ చేసిన రెండో వాల్వు తెరచు కొనును.
బాయిలరు నందు ఉపయోగించు సేఫ్టి వాల్వులు
అవి.1.డెడ్ వెయిట్ సేఫ్టి వాల్వు,2.లివరు సేఫ్టి వాల్వు,3.స్ప్రింగు లోడెడ్ సేఫ్టి వాల్వు,4. హై ప్రెసరు- లోవాటరు సేఫ్టి వాల్వు.
డెడ్ వెయిట్ సేఫ్టి వాల్వు
డెడ్ వెయిట్ సేఫ్టి వాల్వు ఇళ్ళల్లో వాడు ప్రెసరు కుక్కరు ల లిడ్/మూత మీద వున్న సేఫ్టి వాల్వు వంటిదే.కుక్కరు మీద సేఫ్టి వాల్వు చిన్నదిగా వుండును.బాయిలరులో వాడు సేఫ్టి వాల్వు పరిమాణంలో పెద్దదిగా వుండును. స్థిరమైన బరువువున్న వర్తులాకార పోతయినుము బిళ్ళలను వాల్వుమీద ఉంచేదరు. ఈ డెడ్ వెయిట్/బరువు, వాల్వుమీద కింది వైపుకు బలంగా నొక్కి వంచును అనగా అధో పీడనం కలుగ చేయును. దీనిని అధోపీడన బలం అంటారు.అదేసమయంలో బాయిలరు నుండి స్టీము వాల్వు కింది నుండి పై వైపుకు బలంగా వాల్వును పైకి నెట్టే ప్రయత్నం చేస్తుంది.దానిని ఉర్ధ్య పీడనం లేదా ఉర్ధ్యబలశక్తి అంటారు. బాయిలరులో ఏర్పడిన స్టీము పీడనంకన్న సేఫ్టి వాల్వు మీది బరువు కల్గుచేయు బలశక్తి/పీడన శక్తి ఎక్కువగా లేదా సమానంగా ఉన్నంత వరకు వాల్వు తెరచు కొనదు. ఎప్పుడైతే బాయిలరు స్టీము కల్గుచేయు ఉర్ధ్య పీడనం వాల్వు కలుగచేయు పీడనాన్ని మించుతుందో అప్పుడు వాల్వు తెరచుకుని అధిక పీడనం కారణమైన స్టీము బయటికి వెళ్ళును. అధిక పీడనం తగ్గిన వెంటనే, రెండింటి పీడనం సమాన మవ్వగానే వాల్వు యధావిధిగా మూసుకొ నును.ఈ రకపు సేఫ్టి వాల్వులు లోకోమోటివ్ బాయిలరు, మెరీన్ బాయిలరులలో వాడుటకు పనికి రావు. ఈ రకపు బాయిలరులు చలనంలో వున్నప్పుడు అటునిటు కదలడం వలన సేఫ్టి వాల్వు మీది స్టిర బరువు పక్కకు జరిగి పోవును.అందువలన ఇటువంటి సేఫ్టి వాల్వులు నేల మీద స్థిరంగా వుండులాంకషైర్ బాయిలరు లకు సరిపడును.